**Álex Abrines**|  |
| Asmeniniai duomenys |
| Gimimo data | 1993 m. rugpjūčio 1 d. (28 metai) |
| Gimimo vieta | Maljorkos Palma, Ispanija |
| Ūgis | 1,98 m |
| Klubas |
| Dabar žaidžia | „FC Barcelona" |
| **Pozicija** | l. krašto puolėjas / atakuojantis gynėjas |
| Profesionalūs klubai |
| 2010–20112011–20122011–20122012–20162016–20192019– | Malagos „Clinicas Rincón Axarquía" Malagos „Unicaja" → Malagos „Clinicas Rincón Axarquía" „FC Barcelona"Oklahoma Sičio „Thunder" „FC Barcelona" |  |
| Šalies rinktinė |
| 2016– | Ispanija Ispanija |  |
|  |

**Alechandras „Aleksas" Abrinesas Redondas** (*Alejandro „Álex" Abrines Redondo*, g. 1993 m. rugpjūčio 1 d. Maljorkos Palma, Ispanija) – ispanų krepšininkas, rungtyniaujantis atakuojančio gynėjo ir lengvojo krašto puolėjo pozicijose.

Profesionalo karjera
--------------------

### Ispanija

2010–2012 m. A. Abrinesas žaidė Malagos „Clinicas Rincon" ir Malagos „Unicaja" krepšinio klubuose. 2012 m. liepą išvyko į „FC Barcelona" krepšinio komandą.

2013 m. birželio 27 d. NBA naujokų biržoje A. Abrinesas pasirinktas 32 šaukimu Oklahoma Sičio „Thunder" komandos.

2015 m. gegužę A. Abrinesas pratęsė kontraktą su „FC Barcelona" iki 2019 m. 2016 m. jis gavo Eurolygos „kylančios žvaigždės" apdovanojimą, suteikiamą žaidėjams, kurių amžius yra iki 22 m. A. Abrinesas „FC Barcelona" komandoje žaidė keturis sezonus. Per šį laikotarpį iškovojo tris titulus: Ispanijos ACB lygos čempionas, Ispanijos Karaliaus krepšinio taurės laimėtojas bei Ispanijos supertaurės laimėtojas.

### Oklahoma City Thunder

2016 m. liepos 23 d. A. Abrinesas pasirašė sutartį su Oklahoma Sičio „Thunder". Jis debiutavo „Thunder" gretose sezono pirmosiose rungtynėse spalio 26 d. Gruodžio 21 d. įmetė penkis tritaškius ir baigė rungtynes pelnęs 18 taškų. 2017 m. vasario 24 d. A. Abrinesas pirmą kartą rungtynes pradėjo starto penkete ir pasiekė naują asmeninio rezultatyvumo rekordą pelnęs 19 taškų rungtynėse, kurias „Thunder" laimėjo 110-93 prieš Los Andželo „Lakers" komandą.

2018 m. lapkričio 1 d. A. Abrinesas pelnė 25 taškus ir įmetė penkis tritaškius pergalingose rungtynėse, kurios baigėsi rezultatu 111–107 prieš Šarlotės „Hornets" ekipą. Vėliau tą patį lapkričio mėnesį A. Abrinesas pelnė 21 tašką įmetęs septynis tritaškius, rungtynėse, kurias „Thunder" laimėjo rezultatu 124–109 prieš Atlantos „Hawks". Tai buvo geriausias rezultatas jo karjeroje. 

2019 m. vasario 9 d. A. Abrinesą „Thunder" ekipa atleido.

### Sugrįžimas į Ispaniją

2019 m. liepos 12 d. A. Abrinesas pasirašė dvejų metų kontraktą su „FC Barcelona" pasilikdamas galimybę jį pratęsti dar metams. 2021 m. birželio 30 d. sutartis pratęsta iki 2026 m. A. Abrinesas 2021 m. rugsėjo 17 d. patyrė kelio traumą, dėl kurios be krepšinio turėjo praleisti apie keturis mėnesius.

Karjera nacionalinėje rinktinėje
--------------------------------

A. Abrinesas ne kartą atstovavo Ispanijos jaunimo krepšinio komandoms įvairiose amžiaus grupėse. 2011 m. FIBA Europos U-18 čempionate jis su Ispanijos rinktine iškovojo aukso medalius. Šis čempionatas buvo pirmasis kartas, kai A. Abrinesas vilkėjo Ispanijos rinktinės marškinėlius. Jau pačiame pirmajame čempionate A. Abrinesas rodė puikius statistinius rodiklius ir buvo išrinktas į viso turnyro geriausiųjų penketuką bei tapo turnyro MVP. Šio turnyro metu vidutiniškai pelnydavo - 13.1 taškų, atkovodavo 4.8 kamuolio ir atlikdavo 1.3 rezultatyvių perdavimų per rungtynes. Taip pat atstovavo Ispanijos rinktinei 2012 m. FIBA Europos U-20 čempionate, kur iškovojo bronzos medalius. 2016 m. atstovaudamas Ispanijos vyrų krepšinio rinktinei Olimpinėse žaidynėse, laimėjo dar vieną bronzos medalį. Vėliau atstovavo Ispanijos vyrų krepšinio rinktinei EuroBasket 2017 turnyre, kuriame iškovojo bronzos medalius ir 2020 m. vasaros olimpinėse žaidynėse, kuriose pasitraukė iš kovos dėl medalių ketvirtfinalyje, pralaimėjus JAV krepšinio rinktinei rezultatu 81-95.

Pasiekimai ir apdovanojimai
---------------------------

Komandiniai
* 2011 m. FIBA europos čempionatas U-18: aukso medalis.
* 2012 m. FIBA europos čempionatas U-20: bronzos medalis.
* 2013 m. Ispanijos Karaliaus krepšinio taurė.
* 2013–14 m. ACB Ispanijos krepšinio lyga.
* 2015 m. Ispanijos supertaurė.
* 2016 m. Vasaros olimpinės žaidynės: bronzos medalis.
* 2017 m. Europos krepšinio čempionatas: bronzos medalis.

Asmeniniai
* 2011 m. FIBA europos čempionatas U-18: išrinktas naudingiausiu turnyro žaidėju.
* 2011 m. FIBA europos čempionatas U-18: išrinktas į geriausiųjų turnyro žaidėjų simbolinį penketuką.
* 2013–14 m. ACB Ispanijos lygos sezonas: išrinktas į geriausių jaunų žaidėjų komandą.
* 2014–15 m. ACB Ispanijos lygos sezonas: išrinktas į geriausių jaunų žaidėjų komandą.
* 2015–16 m. Eurolygos sezonas: Eurolygos „kylančios žvaigždės" apdovanojimas.

Šaltiniai
---------

1. ↑   Archyvuota kopija 2018-10-03 iš Wayback Machine projekto.
2. ↑  „NBA Draft 2013: Oklahoma City Thunder select Alex Abrines with No. 32 pick". *SB Nation*. 2013-06-27. Nuoroda tikrinta 2013-06-27. Tuščia citata (pagalba)
3. ↑  „Abrines says farewell to FC Barcelona Lassa". fcbarcelona.com. 2016-07-19. Nuoroda tikrinta 2016-07-19. Tuščia citata (pagalba)
4. ↑  „Thunder Signs Alex Abrines". *NBA.com*. 2016-07-16. Nuoroda tikrinta 2016-07-16.
5. ↑  „Thunder vs. 76ers – Box Score". *ESPN.com*. 2016-10-25. Nuoroda tikrinta 2016-10-26. Tuščia citata (pagalba)
6. ↑  „Westbrook scores 42, Thunder beats Pelicans 121-110". *ESPN.com*. 2016-12-21. Nuoroda tikrinta 2016-12-22.
7. ↑  „Westbrook's triple-double leads Thunder past Lakers, 110-93". *ESPN.com*. 2017-02-24. Nuoroda tikrinta 2017-02-25.
8. ↑  „Thunder rally from 19 down in 3rd, top Hornets 111-107". *ESPN.com*. 2018-11-01. Nuoroda tikrinta 2018-11-01. Tuščia citata (pagalba)
9. ↑  Gallo, Nick (2018-11-30). „Three-Point Barrage, 2nd Quarter Burst Fuel Thunder Win– OKC 124, ATL 109". *Oklahoma City Thunder* (anglų). Nuoroda tikrinta 2019-07-08. Tuščia citata (pagalba)
10. ↑  „Thunder Waives Alex Abrines". *NBA.com*. 2019-02-09. Nuoroda tikrinta 2019-02-09. Tuščia citata (pagalba)
11. ↑  „Agreement to sign Álex Abrines until 2021". *www.fcbarcelona.com*. 2019-07-12. Nuoroda tikrinta 2019-07-13.
12. ↑  „Alex Abrines signs multi-year contract extension with Barcelona". *Sportando*. 2021-06-30. Nuoroda tikrinta 2021-06-30.
13. ↑  „Álex Abrines undergoes knee surgery". *fcbarcelona.com*. 2021-09-16. Nuoroda tikrinta 2021-09-17.
14. ↑  FIBAEurope.com Abrines Named U18 MVP.
15. ↑  Reliving FIBA youth events: When Alex Abrines went from unknown to MVP. fiba.com 2021-10-15. Nuoroda tikrinta 2021-12-13
16. ↑  Team USA overcomes slow start, beats Spain in Olympic quarterfinals